Astra 400

KinnigBroioùDoarePistolenn damaotomatek, un-oberMont en-droTennata dre argil, morzhol diabarzhMunisionoù9 × 23 mm Largo9 × 19 mm Parabellum (Astra 600).32 ACP, .380 ACP (Astra 300)ProduerienAstra y Unceta, CíaUzin armoù AlginetFrancisco AscassoMare produiñ1921 - 1946Niver produet105.275Perzhioù teknikel(hervez an adstummoù)Mas (hep kartouchenn)1,015 kgHirder150 mmHirder ar c'hanol224 mmPerzhioù allTizh mont e-maez ar boledoù335 m/sEndalc'hKarger fiñv 8 kartouchennAdstummAstra 600, Astra 300, Astra 400 TargetLezennRummad e Bro-C'hallB
An Astra 400 zo ur bistolenn damaotomatek un-ober produet adalek 1921 gant an embregerezh euskarat Astra y Unceta, Cía (Gernika, Euskal Herria). Er memes bloaz e voe choazet evel arm-dorn standart gant arme Spagn, goude ur genstrivadeg, dindan an anv Pistola de 9 mm modelo 1921. Kalz a skouerennoù anezhi a voe produet betek 1946, ha servijout a reas da skouer e-pad brezel Spagn, en daou du. Lesanvet eo bet Puro ("segalenn") pe Astrona gant ar stourmerien, hag an dastumerien hiziv an deiz PISTOLA ASTRA, MODELO 1921, CALIBRE 9 MM LARGO, Amonio (lennet d'ar 17/06/2025).  

 Deskrivadur 
An Astra 400 zo ur bistolenn un-ober, dezhañ ur morzhol diabarzh hag ur sistem tennata dre argil. kambret e 9 mm Largo, ur c'halibr hag a oa standart en arme spagnolat abaoe deroù an XX kantved dija. Ur arm ponner, solut ha fiziapl e oa, brudet evit gellet tennañ munisionoù 9 mm all evit e re orin hep ne vije ret kemmañ an arm, en o zouez an 9 mm Parabellum, an 9 mm Steyr pe an .380 ACP POPENKER Maxim, Astra mod. 400 and 600, Modern Firearms (lennet d'ar 16/06/2025). Ur c'harger 8 kartouchenn zo dezhi, met kargerioù 16 pe 20 tenn zo bet produet gant ar Republik da vare ar brezel diabarzh Pistola Astra 400. Historia de una leyenda., Armas de Fuego, 22/09/2012 (lennet d'ar 17/06/2025).  

 Adstummoù 
Diwar c'houlenn an arme alaman da vare an Eil Brezel-bed, a rae dija gant an Astra 400 met o doa bet kudennoù en ur implijout o munisionoù 9 mm Parabellum enne, Astra y Unceta a savas e 1943 an Astra 600, ur stumm savet a ratozh evit ar munision standart alaman. Ur stumm godell berroc'h, an Astra 300, kambret e .32 ACP ha .380 ACP, hag ijinet abretoc'h (1923), a voe gwerzhet d'an Alamaned ivez d'ar mare-se.  

E 1945, bloaz a-raok e vije paouezet gant produiñ an arm, un nebeud skouerennoù eus ur stumm anvet Astra 400 Target a voe graet ivez, evit ar sportoù tennañ. Gwellaet e oa bet e gouch ha skañvaet pouez-loc'hañ e zraen McCOLLUM Ian, From Service Sidearm to Match Gun: the Astra 400 Target Model, Forgotten Weapons, 26/08/2022 (lennet d'ar 16/06/2025).  

 Produiñ hag implij 
105.275 skouerenn eus an Astra 400 a voe produet en holl etre 1921 ha 1946. E-pad brezel Spagn e istimer e oa ur 25.000 bennak etre daouarn ar republikaned, ha tro 20.000 gant ar frankisted. D'ar poent-se e voe produet an Astra 400 e daou lec'h ouzhpenn gant ar republikaned : València (stumm merket R.E., República Española, war-dro 15.000 skouerenn), ha Tarrasa (Barcelona, stumm merket Francisco Ascaso izeloc'h e galite ha pourveziet d'an anarkourien katalan). An daou stumm zo heñvel ouzh an Astra 400 war-bouez o rizennoù e diabarzh o c'hanolioù.  

Tennet e voe an arm eus ar servij ofisiel en arme spagnolat e 1946, ha paouez a reas e broduiñ er memes bloaz. Goude an Eil Brezel-bed e voe rediet Alamagn da adwerzhañ kalz skouerennoù eus an Astra 600 da vorlu Portugal, hag a re a chome gante a voe roet d'ar polis alaman dindan an anv Pistole 3. Arme Chile a reas gant an arm ivez.  

 Er sevenadur 
An Astra 400 a weler e meur a film, en o zouez Land and Freedom, sevenet gant Ken Loach e 1995. Gellet a raer c'hoari ganti e World of Guns: Guns Disassembly Astra 300/400/600, IMFDB (lennet d'ar 15/06/2025).

 Levrlennadur 
  GUILLOU Luc, GOURIO Philippe, Les pistolets Astra, Pardès, 1991, ISBN 978-2867141089

 Daveennoù 

Rummad:Pistolennoù
Rummad:Armoù Euskal Herria
Rummad:Armoù Spagn
Rummad:Armoù Brezel Spagn
Rummad:Armoù an Eil Brezel-bed